Source: http://docplayer.fi/62169986-Yleisperustelut-1-johdanto.html
Timestamp: 2018-12-15 23:39:44+00:00
Document Index: 4601441

Matched Legal Cases: ['tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'Tuomioistuin ', 'kko ', 'tuomioistuin ', 'tuomioistuin ']

1 8 YLEISPERUSTELUT 1. Johdanto Nuorista rikoksentekijöistä annettu laki (262/1940) on yli 60 vuoden ikäinen. Nuorten seuraamusjärjestelmän uudistamistarpeita ja -keinoja on arvioitu tuon ajankohdan jälkeen useita kertoja. Nuorisorikostoimikunnan mietinnön (komiteanmietintö 2003:2) II osan sivuilla 4-16 on lyhyesti selostettu nuoria koskevan rangaistusjärjestelmän kehittymistä ja aikaisempia uudistushankkeita Suomessa. Tämän hallituksen esityksen ehdotukset perustuvat pääosin edellä mainittuun mietintöön ja siitä saatuihin lausuntoihin, joista on oikeusministeriössä laadittu tiivistelmä (oikeusministeriön lausuntoja ja selvityksiä 2003:29). Rikoksen tehneeseen nuoreen suhtaudutaan lähtökohtaisesti eri tavoin kuin aikuiseen rikoksentekijään. Nuoren lievempää kohtelua perustellaan muun ohessa sillä, että nuori usein rikkoo lakia pikemminkin ajattelemattomuuttaan kuin harkitusti. Lisäksi ympäristön asettamien rajojen koettelun tiedetään monilla nuorilla olevan osa normaalia kehitystä lapsesta aikuiseksi. Nuorilla rikoksentekijöillä on erityisasema myös suomalaisessa seuraamusjärjestelmässä. Tämä näkyy muun ohessa nuoria rikoksentekijöitä koskevassa lainsäädännössä ja rangaistuksen mittaamista koskevissa erityissäännöksissä nuorille. Lainsäädäntö on kuitenkin vanhentunutta ja käytettävissä olevia rangaistusvaihtoehtoja on vähän juuri nuorimmille ikäryhmille, eikä nuorten erityisasemaa ole vielä riittävästi huomioitu rikosoikeusjärjestelmässä. Ongelmana onkin seuraamusjärjestelmän joustamattomuus ja sellaisten erityisesti nuorille suunnattujen seuraamusvaihtoehtojen puute, joilla voidaan nykyistä paremmin ottaa huomioon tekijään ja hänen elämänolosuhteisiinsa liittyvät tekijät. Myös kansainvälisesti tarkastellen nuorten rikoksentekijöiden kohtelu suomalaisessa seuraamusjärjestelmässä on verraten jäykkää ja vähäisiin vaihtoehtoihin sidottua. Lukuisista erityisesti ja 1970-luvulla esillä olleista uudistushankkeista huolimatta kokonaisvaltaista nuorten seuraamusjärjestelmän uudistusta ei ole toteutettu. Syynä on ollut pitkälti se, että komiteoissa ja muissa valmisteluelimissä näkemykset uudistustavoista ovat olleet hyvin erisuuntaisia ja vaikeasti yhteen sovitettavia. Usein on korostettu, että rangaistuksen sisältönä tulee olla teon moitittavuuden osoittaminen. Rikoksentekijän sosiaalista selviytymistä edistävän toiminnan on tällöin katsottu kuuluvan sosiaaliviranomaisille. Välillä nuorten seuraamusjärjestelmän uudistamista koskevissa ehdotuksissa ovat korostuneet näkemykset, jotka painottavat rangaistuksen tehtävää tekijän sosiaalistamisessa. Seuraamuksen sisältönä korostuvat tällöin tuki ja ohjaus keinoina helpottaa rikoksentekijän mahdollisuuksia toimia yhteiskunnan sääntöjen mukaisesti. Viimeksi kuluneiden runsaan 60 vuoden aikana ainoa olennainen lisä nuoria koskeviin seuraamusvaihtoehtoihin on vuonna 1997 kokeiluluontoisesti käyttöön otettu nuorisorangaistus.
2 9 Nuorisorangaistuksen kokeilemisesta annetun lain (1058/1996) voimassaolo päättyy vuoden 2005 alussa. Nuorisorangaistuksen ottamisesta pysyvään käyttöön koko maassa alle 18-vuotiaana tehtyjen rikosten seuraamuksena valmisteltiinkin erillinen hallituksen esitys (HE 102/2004 vp), johon sisältyvien lakien ehdotetaan tulevan voimaan mainittuna ajankohtana. Nuorisorangaistuksen vakinaistamisen ja valtakunnallistamisen yhteydessä tehdään kokeilulakiin verrattuna lukuisia sellaisia muutoksia, jotka nuorisorangaistuskokeilusta saadut käytännön kokemukset ja nuorisorikostoimikunnan mietinnöstä saadut lausunnot osoittivat tarpeellisiksi. Tätä hallituksen esitystä valmistelleelle työryhmälle jäi kuitenkin perusteellisempaa jatkovalmistelua edellyttävien kysymysten harkinta. Niihin kuuluivat nuorisorangaistuksen käyttöalan laajentaminen vuotiaana tehtyihin rikoksiin sekä työpalvelun ja mielenterveys- ja päihdehoidon liittäminen nuorisorangaistukseen. Nuorisorangaistuskokeilussa ja uudessa nuorisorangaistuksesta annettavassa laissa (jäljempänä nuorisorangaistuslaki) edellä mainitut rankaisemisen perustumista teon moitittavuuteen ja sosiaalistamista korostavat ajatussuunnat on pyritty yhdistämään. Nuorisorangaistuksen tavoitteena on osoittaa selkeästi tehdyn rikoksen moitittavuus. Samalla nuorisorangaistukseen kuuluviin ohjelmiin sisältyy tukea ja ohjausta, joiden tarkoituksena on auttaa nuorta paremmin elämään yhteiskunnan sääntöjen mukaista elämää. Jo ennen nuorisorangaistuksen kokeiltavaksi ottamista vastaavanlaista sisältöä on ollut ehdollisen vankeusrangaistuksen valvonnassa, jonka keskeisenä sisältönä on nuoren tuomitun tukeminen hänen pyrkiessään elämään nuhteettomasti. Alueellisella nuorisorangaistuskokeilulla on haettu kokemuksia siitä, mihin tätä seuraamusta on kehitettävä. Nuorten seuraamusjärjestelmän kehittäminen edellyttää kuitenkin kokonaisvaltaista arviointia. Yksittäisuudistusten yhteydessä ei ole mahdollista riittävässä määrin ottaa huomioon kokonaisuutta. Tähän näkökohtaan on myös eduskunnan lakivaliokunta kiinnittänyt huomiota ehdollisen rangaistuksen uudistamisen yhteydessä. Eduskunnan lakivaliokunta on eräässä mietinnössään korostanut seuraamusjärjestelmän kokonaisarvioinnin tarvetta järjestelmää muutettaessa (LaVM 8/2001 vp). Nuorten seuraamusjärjestelmän kokonaisuudistuksen lisäksi nuorten rikosoikeudellinen asema kaipaa muutenkin uudelleenarviointia. Nuorten tekemien rikosten käsittely viranomaisjärjestelmässä rikoksen teosta rangaistuksen täytäntöönpanoon kaipaa nopeuttamista ja laadullista parantamista. Kokonaisuuden kannalta on merkitystä myös erityisesti sosiaaliviranomaisten toimenpiteillä. Mahdollisimman hyvän lopputuloksen kannalta rikoksia tehneen nuoren, asianomistajan ja yhteiskunnan kannalta avainasemassa on se, että eri viranomaisten yhteistyö toimii kitkattomasti ja joustavasti. Nuoria koskevan asiantuntijaosaamisen turvaaminen prosessin eri vaiheissa ja eri viranomaisissa on tärkeää. Nuoren sosiaalistamisen ja uusien rikosten ehkäisemisen kannalta merkitystä on myös vanhempien osallistumisen korostamisella.
3 10 Nuorten tekemien rikosten käsittelyyn on kiinnitetty huomiota myös pääministeri Matti Vanhasen hallituksen ohjelmassa. Sen mukaan nuorten tekemien rikosten käsittelyaikaa lyhennetään tiivistämällä poliisien, syyttäjien, tuomioistuinten ja sosiaaliviranomaisten työtä. Nuorten rikoksentekijöiden seuraamuksia uudistetaan ja niiden vaikuttavuutta lisätään. Hallitusohjelman mukaan seuraamusjärjestelmää kehitetään nuorten pysyvää rikoksetonta elämänmuutosta tukevaksi. Lisäksi kehitetään uudentyyppisiä seuraamuksia kuten arestirangaistusta. Nuoria koskevaa järjestelmää uudistettaessa on otettava huomioon perustuslain 80 :n 1 momentti, jonka mukaan lailla on säädettävä yksilön oikeuksien ja velvollisuuksien perusteista sekä asioista, jotka perustuslain mukaan muuten kuuluvat lain alaan. Nuorten rikosasioiden käsittelyssä joudutaan siinä määrin puuttumaan rikoksesta epäillyn ja tuomitun oikeusasemaan, että säätämiseen lakia alemmantasoisilla säännöksillä tulee suhtautua pidättyvästi. Esimerkiksi useita nuorten rikoksentekijöiden kannalta keskeisiä esitutkintaan liittyviä säännöksiä on vielä tällä hetkellä asetuksessa. 2. Nykytila 2.1. Nuoria koskeva rikos- ja prosessioikeudellinen järjestelmä Rikoslain 3 luvun 4 :n 1 momentti määrittelee rikosoikeudellisen vastuun ikärajaksi Suomessa 15 vuotta. Jos tätä nuorempi lapsi syyllistyy rangaistavaksi säädettyyn tekoon, häneen sovelletaan tarvittaessa lastensuojelulain mukaisia toimia. Hänet voidaan myös asettaa teostaan vahingonkorvausvastuuseen. Alle 15-vuotiaana tehdystä rikollisesta teosta epäiltyä voidaan myös kuulustella ja hän voi joutua muutenkin tutkinnan kohteeksi. Lisäksi alle 15-vuotiaan tekoa voidaan sovitella. Rikosoikeudellisen vastuuikärajan ylittäneet alle 18-vuotiaat ovat rikosoikeuden käsitteistössä nuoria henkilöitä. Alle 18-vuotiaita koskevaa erityissääntelyä löytyy rikosasian tutkinnan ja oikeuskäsittelyn eri vaiheisiin liittyen. Heihin myös sovelletaan erityissäännöksiä seuraamusta valittaessa ja rangaistusta mitattaessa. Tässä ikäryhmässä myös rikosoikeudellisista toimenpiteistä voidaan luopua tavallista helpommin. Yhteiskunnan suhtautumisessa nuorten tekemiin rikoksiin on olennaista se, että alle 18-vuotiaisiin voidaan soveltaa myös lastensuojelulain mahdollistamia toimia. Toisaalta on myös vuotiaina rikoksia tehneitä koskevaa erityissääntelyä. Keskeisimpänä voidaan tältä osin pitää sitä, että myös tähän ikäryhmään kuuluvat rikoksentekijät voidaan määrätä ehdollisen vankeusrangaistuksen valvontaan. Nuorista rikoksentekijöistä annetun lain mukaisesti rikoksensa alle 21-vuotiaina tehneitä kutsutaan nuoriksi rikoksentekijöiksi Esitutkinta ja pakkokeinot
4 11 Esitutkinnasta ja pakkokeinoista annetun asetuksen (575/1988) 14 :n mukaan, kun viittätoista vuotta nuoremman lapsen epäillään syyllistyneen rikokseen, häntä voidaan kuulustella teon johdosta. Teon johdosta voidaan myös toimittaa tutkinta sen selvittämiseksi, onko viisitoista vuotta täyttänyt ollut osallisena rikoksessa, tai teolla menetetyn omaisuuden saamiseksi takaisin, taikka jos tutkinnanjohtaja katsoo siihen olevan erityistä syytä tai jos sosiaalilautakunta sitä pyytää. Esitutkintalain (449/1987) 33 :n mukaan, jos kuulusteltava ei ole täyttänyt viittätoista vuotta, hänen huoltajallaan, edunvalvojallaan tai muulla laillisella edustajallaan on oikeus olla läsnä kuulustelussa. Sama on tilanne epäillyn ollessa vuotias, jos laillinen edustaja saisi rikosta koskevassa oikeudenkäynnissä oikeudenkäymiskaaren 12 luvun 1 tai 2 :n mukaan käyttää puhevaltaa vajaavaltaisen sijasta tai ohella. Oikeutta läsnäoloon voidaan rajoittaa, jos laillista edustajaa epäillään tutkittavana olevasta rikoksesta. Esitutkintalain 33 :n 4 momentin mukaan kuulustelusta on etukäteen ilmoitettava läsnäoloon oikeutetuille vajaavaltaisen edustajille, jos se käy vaikeudetta päinsä. Ainakin yhdelle heistä on varattava tilaisuus olla läsnä kuulustelussa, paitsi jos vajaavaltaista on rikoksen selvittämisen vuoksi välttämätöntä viipymättä kuulustella. Tällöin vajaavaltaisen edustajalle on ilmoitettava kuulustelusta mahdollisimman pian. Esitutkinnasta ja pakkokeinoista annetun asetuksen 15 :ssä säädetään, että kun lasta (alle 18- vuotiasta) kuulustellaan epäiltynä, sosiaalilautakunnalle on varattava tilaisuus lähettää edustajansa kuulusteluun, jollei tätä ole lastensuojelulain (683/1983) 15 :n 2 momentin perusteella pidettävä ilmeisesti tarpeettomana. Esitutkintaviranomaisen on viipymättä toimitettava kuulustelupöytäkirja sosiaalilautakunnalle. Lastensuojelulain 15 :n 2 momentin mukaan sosiaalilautakunnan tulee olla edustettuna lapsen tekemäksi ilmoitetun rangaistavan teon esitutkinnassa, jollei se ole ilmeisen tarpeetonta. Lisäksi pykälän 3 momentti velvoittaa lautakunnan näissäkin tilanteissa erityisesti valvomaan lapsen etua sekä mahdollisuuksien mukaan yhdessä huoltajien kanssa tukemaan hänen kasvamistaan vastuullisuuteen. Esitutkinnasta ja pakkokeinoista annetun asetuksen 11 :n mukaan lasta on kohdeltava esitutkinnassa hänen ikänsä ja kehitystasonsa edellyttämällä tavalla. Erityisesti on huolehdittava siitä, ettei lapselle aiheuteta tarpeettomasti haittaa koulussa, työpaikalla tai muussa hänelle tärkeässä ympäristössä. Lapsiin kohdistuvat tutkintatoimenpiteet on mahdollisuuksien mukaan annettava tähän tehtävään erityisesti perehtyneiden poliisimiesten suoritettaviksi. Esitutkintaviranomaisen on tarvittaessa neuvoteltava lääkärin tai muun asiantuntijan kanssa siitä, voidaanko lapseen kohdistaa tutkintatoimenpiteitä. Esitutkintalain 30 :n 1 momentin mukaan kahdeksaatoista vuotta nuorempaa epäiltyä ei saa kuulustella ilman todistajaa, paitsi jos kuulustelussa on läsnä hänen avustajansa tai laillinen edustajansa taikka sosiaalilautakunnan edustaja.
5 12 Nuoreen rikoksesta epäiltyyn kohdistettavista pakkokeinoista ei ole erillisistä sääntelyä muutamaa säännöstä lukuun ottamatta. Pidättämisen edellytyksiä koskevan pakkokeinolain (450/1987) 1 luvun 3 :n 3 momentin mukaan ketään ei saa pidättää, jos se asian laadun taikka rikoksesta epäillyn iän tai muiden henkilökohtaisten olojen vuoksi olisi kohtuutonta. Saman lain 1 luvun 26 a :ssä kohtuuttoman vangitsemisen kielto on muotoiltu samalla tavalla. Ketään ei saa vangita tai määrätä pidettäväksi edelleen vangittuna, jos se asian laadun taikka rikoksesta epäillyn tai tuomitun iän tai muiden henkilökohtaisten olojen vuoksi olisi kohtuutonta. Oikeuskirjallisuudessa ja viranomaisratkaisuissa on katsottu, että alle 15-vuotiaana tehdystä rikoksesta epäilty voidaan ottaa kiinni rikoksen selvittämistä, lähinnä kuulustelua varten rikosoikeudellisen vastuun puuttumisesta huolimatta. Alaikäiseen kohdistuvasta pakkokeinosta säädetään pakkokeinolain 5 luvun 12 :ssä, jonka 3 momentin mukaan henkilökatsastuksessa ei verinäytteen ottamista ja kliinistä humalatilatutkimusta lukuun ottamatta saa olla saapuvilla muita eri sukupuolta olevia kuin alaikäisen tutkittavan huoltaja. Pakkokeinolain 2 luvun 1 :n nojalla myös alaikäinen siis vuotias - rikoksentekijä voidaan pidättämisen tai vangitsemisen sijasta määrätä matkustuskieltoon, mikä 2 :n nojalla yleensä tarkoittaa velvollisuutta pysyä päätöksessä mainitulla alueella tai paikkakunnalla. Matkustuskieltoon määrätty voidaan myös velvoittaa esimerkiksi olemaan tavattavissa tietyllä tavalla ja ilmoittautumaan poliisille tietyin väliajoin. Matkustuskieltoa koskevissa säännöksissä ei ole rikoksesta epäillyn ikään liittyviä poikkeusmääräyksiä. Keskeinen nuorelle määrättävän matkustuskiellon peruste on rikollisen toiminnan jatkamisen estäminen Virallisen syyttäjän toiminta ja tuomioistuinkäsittely Nuorten rikosasiat on pyrittävä käsittelemään ja ratkaisemaan mahdollisimman nopeasti. Kaikenikäisiä epäiltyjä koskee esitutkintalain 6, jonka mukaan esitutkinta on toimitettava ilman aiheetonta viivytystä. Alle 18-vuotiaiden epäiltyjen rikosasioiden kiireellisestä käsittelystä on virallista syyttäjää ja tuomioistuinta koskevat säännökset, mutta vain tuomioistuinta velvoittaa laissa asetettu aikaraja. Oikeudenkäynnistä rikosasioissa annetun lain (689/1997) 1 luvun 8 a :n 2 momentin mukaan syyttäjän on, jos epäiltynä on alle 18-vuotias, kiireellisesti ratkaistava, nostaako hän rikoksesta syytteen. Myös syyte on nostettava ilman viivytystä. Tuomioistuimen on pidettävä asian pääkäsittely kahden viikon kuluessa asian vireille tulosta eli syyttäjän haastehakemuksen saapumisesta käräjäoikeuden kansliaan, kun alle 18-vuotias vastaaja on syytteessä rikoksesta, josta syytteessä mainittujen seikkojen vallitessa tehtynä on säädetty kuutta kuukautta ankarampi vankeusrangaistus (oikeudenkäynnistä rikosasioissa annetun lain 5 luvun 13 ). Tärkeän syyn niin vaatiessa määräaikaa voidaan kuitenkin pidentää. Tällainen syy voi olla esimerkiksi tarve täydentää esitutkintaa tai käsitellä syytteitä yhdessä.
6 13 Nuorista rikoksentekijöistä annetun lain 24 :n mukaan asiat, jotka yksinomaan tai pääasiassa koskevat nuoria eli rikoksensa alle 21-vuotiaina tehneitä rikoksentekijöitä, on useampiosastoisissa raastuvanoikeudessa yleensä käsiteltävä samalla tai samoilla osastoilla sen mukaan kuin oikeusministeriö tarkemmin määrää. Pykälän mukaan oikeusministeriö vahvistaa tarvittaessa kutakin raastuvanoikeutta varten ne perusteet, joita on noudatettava jaettaessa nuoria rikoksentekijöitä koskevia asioita eri osastojen käsiteltäviksi. Vuonna 1993 toteutettu alioikeusuudistus on korvannut raastuvanoikeudet ja kihlakunnanoikeudet käräjäoikeuksilla. Kysymyksessä oleva nuoriso-osastoja koskeva säännös on muutenkin menettänyt käytännön merkityksensä. Vajaavaltainen eli alle 18-vuotias käyttää oikeudenkäymiskaaren 12 luvun 2 :n mukaan vastaajana rikosasiassa itse puhevaltaansa, jos hän on syyntakeinen. Alaikäisen vastaajan edunvalvoja, huoltaja tai muu laillinen edustaja käyttää kuitenkin itsenäisesti alaikäisen ohella puhevaltaa. Puhevallan käyttämistä varten laillinen edustaja on kutsuttava asian käsittelyyn. Lastensuojelulain 15 :n 2 momentin mukaan sosiaalilautakunnan tulee olla edustettuna myös tuomioistuinkäsittelyssä, jollei se ole ilmeisen tarpeetonta. Oikeudenkäynnin julkisuudesta annetun lain (945/1984) 5 :n 1 momentin 3 kohdan nojalla tuomioistuin voi asianosaisen vaatimuksesta tai erityisestä syystä päättää, että suullinen käsittely toimitetaan kokonaan tai osaksi yleisön läsnä olematta, kun alle 18-vuotias on syytteessä rikoksesta. Saman lain 9 :n 2 momentin nojalla tuomioistuin voi määrätä oikeudenkäyntiaineiston pidettäväksi salassa esimerkiksi silloin, kun käsittely on tai on ollut suljettu. Myös nuorta rikoksentekijää koskevat oikeudenkäynnistä rikosasioissa annetun lain 8 luvun 11 ja 12 rikosasian tutkimisesta ja ratkaisemisesta vastaajan poissaolosta huolimatta. Asia voidaan tutkia ja ratkaista vastaajan poissaolosta huolimatta, jos hänen läsnäolonsa asian selvittämiseksi ei ole tarpeen ja jos hänet on sellaisella uhalla kutsuttu tuomioistuimeen. Tällöin voidaan rangaistukseksi tuomita sakkorangaistus tai enintään kolmen kuukauden vankeusrangaistus. Asia voidaan myös tutkia ja ratkaista vastaajan suostumuksella hänen poissaolostaan huolimatta, jos hänet on sellaisella uhalla kutsuttu tuomioistuimeen ja jos hänen läsnäolonsa asian selvittämiseksi ei ole tarpeen. Rangaistukseksi ei tällöin voida tuomita kuutta kuukautta ankarampaa vankeusrangaistusta. Mainituin edellytyksin nuoren rikoksentekijän asia voidaan käsitellä ratkaisuun asti hänen poissaolostaan huolimatta. Rikosasioiden oikeudenkäyntimenettelyn uudistamiseen liittyvän hallituksen esityksen (HE 82/1995 vp) perustelujen mukaan tuomioistuimen on esimerkiksi ensikertalaisen nuoren rikoksentekijän kohdalla kuitenkin tarkoin harkittava sitä, onko vastaajan kannalta hyvä vaihtoehto tuomita hänet rangaistukseen poissaolostaan huolimatta. Oikeusapulain (257/2002) mukaan oikeusapua annetaan valtion varoin henkilöille, jotka eivät itse kykene suorittamaan asian hoitamisen vaatimia menoja. Oikeusapuun kuuluvat muun ohessa oikeudellinen neuvonta, tarpeelliset toimenpiteet sekä avustaminen tuomioistuimessa. Oikeusapuun kuuluvat ne oikeusavustajan toimenpiteet, jotka ovat asiassa tarpeen huomioon ottaen asian laatu ja
7 14 merkitys, riidan kohteen arvo ja olosuhteet kokonaisuudessaan. Oikeusapuun ei kuulu avustaminen yksinkertaisessa rikosasiassa, jossa yleisen rangaistuskäytännön mukaan ei ole odotettavissa sakkoa ankarampaa rangaistusta tai jossa muutoin odotettavissa olevaan rangaistukseen ja asian selvitettyyn tilaan nähden syytetyn oikeusturva ei edellytä avustajan käyttämistä. Oikeusapua antaa julkinen oikeusavustaja, mutta tuomioistuinasiassa avustajaksi voidaan kuitenkin määrätä myös yksityinen avustaja. Rikosasiassa myös alle 18-vuotiaan epäillyn avustajaksi on määrättävä julkinen oikeusavustaja tai asianajaja taikka erityisestä syystä muu oikeustieteen kandidaatin tutkinnon suorittanut henkilö. Oikeusapupäätöksen tekee oikeusaputoimisto. Jos oikeusapuun oikeutettu kykenee osittain suoriutumaan kustannuksista, hänen on korvattava valtiolle osa avustajan palkkiosta ja kulukorvauksesta, mikä ei yleensä tule varojen puuttumisen vuoksi kysymykseen nuoren ollessa epäiltynä rikoksesta. Oikeudenkäynnistä rikosasioissa annetun lain 2 luvun säännösten mukaan tuomioistuin voi määrätä epäillylle puolustajan. Pyynnöstä puolustaja määrätään, jos kysymyksessä on rikos, josta ei ole säädetty lievempää rangaistusta kuin neljä kuukautta vankeutta, tai jos epäilty on pidätettynä tai vangittuna. Epäillylle on määrättävä puolustaja viran puolesta muun ohessa silloin, kun hän on alle 18-vuotias, jollei ole ilmeistä, ettei hän tarvitse puolustajaa. Puolustajaksi on määrättävä julkinen oikeusavustaja tai asianajaja. Jos sopivaa sellaista ei ole tiedossa tai jos siihen on muu erityinen syy, puolustajaksi voidaan määrätä muu oikeustieteen kandidaatin tutkinnon suorittanut henkilö, joka lain mukaan saa olla asiamiehenä Rikosoikeudelliset seuraamukset Toimenpiteistä luopuminen Mahdollisuus rikosoikeudellisista toimenpiteistä luopumiseen koski aluksi vain nuoria. Ensimmäiset säännökset seuraamusluonteisesta syyttämättä ja tuomitsematta jättämisestä otettiin nuorista rikoksentekijöistä annettuun lakiin vuonna Tarkoituksena oli siirtää osa nuorten tekemistä vähäisistä rikoksista sosiaaliviranomaisten käsiteltäviksi. Toimenpiteistä luopuminen edellytti myös, että teon katsottiin johtuneen ymmärtämättömyydestä tai ajattelemattomuudesta ja oli perusteltua aihetta katsoa tekijän ojentuvan ilman rangaistustakin. Toimenpiteistä luopumisen taustalla on halu osoittaa ymmärtämystä nuorille tyypillisten harkitsemattomuudesta johtuvien vähäisten rikosten käsittelyssä. Nuorten rikoksiin liittyvällä toimenpiteistä luopumisella voidaan saavuttaa muitakin tavoitteita kuin pelkästään ajattelemattomuudesta ja ymmärtämättömyydestä tehtyjen rikosten lievempää arvostelua. Joskus jokin rikosoikeudellisen järjestelmän ulkopuolinen seuraus, esimerkiksi lastensuojelutoimenpiteisiin ryhtyminen tai vahingonkorvauksen sovittelu saattaa olla
8 15 tarkoituksenmukainen erityisesti tulevien rikosten estämisen kannalta. Sekä rangaistuksen tuomitseminen että esimerkiksi sosiaalihuollon toimet saman rikoksen vuoksi saattavat myös edustaa tosiasiallisesti kaksinkertaista rankaisemista samasta teosta. Toimenpiteistä luopumisella voidaan myös porrastaa seuraamusjärjestelmää ja keskittää rikosoikeudellisen järjestelmän vaatimia yhteiskunnan voimavaroja tarkoituksenmukaisella tavalla. Esitutkintalain 4 :n 1 momentin mukaan esitutkinta saadaan jättää toimittamatta sellaisen rikoksen johdosta, josta ei ole odotettavissa ankarampaa rangaistusta kuin sakkoa ja jota on kokonaisuudessaan pidettävä ilmeisen vähäisenä, jos asianomistajalla ei ole asiassa vaatimuksia. Mainittu säännös soveltuu erityisesti nuorten tekemiin vähäisiin rikoksiin. Esitutkintalain 43 :n 3 momentin mukaan poliisimies voi antaa tällaiseen rikokseen syyllistyneelle huomautuksen. Esitutkinta lopetetaan saattamatta asiaa syyttäjän harkittavaksi, jos esitutkintaviranomainen edellä mainitulla tavalla luopuu enemmistä toimenpiteistä. Syyttäjällä on erityinen mahdollisuus toimenpiteistä luopumiseen eli syyttämättä jättämiseen silloin, kun kyseessä on alle 18-vuotias rikoksentekijä. Oikeudenkäynnistä rikosasioissa annetun lain 1 luvun 7 :n 2 kohdan mukaan virallinen syyttäjä saa jättää syytteen nostamatta rikoksesta, jonka joku on tehnyt alle 18-vuotiaana, milloin siitä ei ole odotettavissa ankarampaa rangaistusta kuin sakkoa tai enintään kuusi kuukautta vankeutta ja sen katsotaan johtuneen pikemmin ymmärtämättömyydestä tai harkitsemattomuudesta kuin piittaamattomuudesta lain kieltoja ja käskyjä kohtaan. Oikeudenkäynnistä rikosasioissa annetun lain 1 luvun 8 :n 1 kohdan nojalla syyttäjä saa, jollei tärkeä yleinen tai yksityinen etu muuta vaadi, jättää syytteen nostamatta, milloin oikeudenkäyntiä ja rangaistusta on pidettävä kohtuuttomina tai tarkoituksettomina ottaen huomioon tekijän ja asianomistajan välillä saavutettu sovinto tai muu tekijän toiminta rikoksensa vaikutusten estämiseksi tai poistamiseksi, hänen henkilökohtaiset olonsa, rikoksesta hänelle aiheutuvat muut seuraukset, sosiaali- ja terveydenhuollon toimet tai muut seikat. Mainittu lainkohta sopii esimerkiksi tapaukseen, jossa rikoksentekijä on osallistunut sovittelumenettelyyn tai muuten sopinut asiasta ja vahingon korvaamisesta asianomistajan kanssa. Lisäksi oikeudenkäynnistä rikosasioissa annetun lain 1 luvun 8 :n 1 kohdan nojalla voidaan ottaa huomioon esimerkiksi rikoksen johdosta tehdyt lastensuojelutoimenpiteet tai rikoksentekijän hakeutuminen päihdehoitoon. Tuomioistuin saa rikoslain 6 luvun 12 :n 2 kohdan nojalla jättää rangaistuksen tuomitsematta, jos tekijä on tehnyt rikoksensa alle 18-vuotiaana ja teon katsotaan johtuneen ymmärtämättömyydestä tai harkitsemattomuudesta. Myös muilla mainitun pykälän tuomitsematta jättämisperusteilla saattaa olla merkitystä nuoren rikoksentekijän kannalta. Tuomioistuin voi päätyä tuomitsematta jättämiseen myös silloin, kun rikosta on sen haitallisuuteen tai siitä ilmenevään tekijän syyllisyyteen nähden pidettävä kokonaisuutena arvostellen vähäisenä, kun rikos on tekoon tai tekijään liittyvistä erityisistä syistä anteeksiannettavaan tekoon rinnastettava taikka kun rangaistusta on pidettävä kohtuuttomana
9 16 tai tarkoituksettomana erityisesti, kun otetaan huomioon sovinto, rikoksentekijän pyrkimys estää tai poistaa rikoksensa vaikutuksia tai sosiaali- ja terveydenhuollon toimet. Nuorten kannalta on merkitystä myös rikoslain 35 luvun 7 :llä. Sen mukaan vahingonteosta ja lievästä vahingonteosta voidaan jättää ilmoitus tekemättä, syyte ajamatta tai rangaistus tuomitsematta, jos rikoksen tekijä on korvannut vahingon ja vahingonkorvaus harkitaan riittäväksi seuraamukseksi. Kysymyksessä oleva pykälä on omiaan edistämään esimerkiksi sovittelumenettelyä vahingontekorikoksissa, joissa nuorten tekijöiden osuus on huomattava. Rikoslain 50 luvun 7 :n mukaan huumausaineen käytöstä ja huumausaineen käyttöön liittyvästä muusta 50 luvussa mainitusta rikoksesta voidaan, sen lisäksi mitä oikeudenkäynnistä rikosasioissa annetussa laissa tai rikoslaissa säädetään, jättää syyte nostamatta tai rangaistus tuomitsematta, jos rikosta on huumausaineen määrä ja laatu, käyttötilanne sekä olosuhteet muutoinkin huomioon ottaen pidettävä kokonaisuutena arvostellen vähäisenä. Rikoslain 50 luvun 7 :n nojalla syyte voidaan myös jättää nostamatta tai rangaistus tuomitsematta, jos tekijä on hakeutunut sosiaali- ja terveysministeriön hyväksymään hoitoon. Epäillyn on tuolloin osoitettava hoitoon hakeutuminen esimerkiksi hoitolaitoksen kirjallisella todistuksella. Hoitosopimusta tai hoitosuunnitelmaa ei vaadita. Pykälää koskevassa hallituksen esityksessä (HE 213/2000 vp) viitataan erilaisiin käynnissä oleviin kokeiluprojekteihin, joilla pyritään tehostamaan ja varhentamaan puuttumista nuorten huumeidenkäyttöön. Eri puolilla Suomea on ollut tai on käynnissä paikallisia kokeiluja, joissa uusilla toimintatavoilla pyritään puuttumaan nuorten rikollisuuteen. Esimerkiksi rikoksia tehneen nuoren asiaa ei viedä eteenpäin sinä aikana, jona hän on sitoutunut suorittamaan kursseja ja olemaan hoidossa. Erityisesti syyttämättä jättämiseen ja syyteratkaisun lykkäämiseen liittyviä kokeiluja esitellään lähemmin nuorisorikostoimikunnan mietinnön II osan jaksossa 6.2. Syyttämättäjättämispäätös ei saa oikeusvoimaa. Oikeudenkäynnistä rikosasioissa annetun lain 1 luvun 11 :n 1 momentin nojalla virallinen syyttäjä saa peruuttaa syyttämättäjättämispäätöksensä vain, jos asiassa ilmenneen uuden selvityksen mukaan päätös on perustunut olennaisesti puutteellisiin tai virheellisiin tietoihin. Kyse on tuolloin siitä, että syyttämättä jättämiseen liittyvä rikos jälkikäteisten tietojen kautta tulee uuteen valoon. Esimerkiksi syyttämättä jätetyn henkilön moitittava päätöksen jälkeinen käytös ei oikeuta päätöksen peruuttamiseen (HE 82/1996 vp). Mainitun lain 1 luvun 11 :n 2 momentin nojalla ylemmällä syyttäjällä on oikeus ottaa asia uudelleen ratkaistavaksi. Lisäksi syyttämättä jätetyn vaatimuksesta syyllisyyttä koskeva ratkaisu on saatettava tuomioistuimen käsiteltäväksi (1 luvun 10 :n 1 momentti). Asianomistaja saa nostaa syytteen rikoksesta syyttäjän jätettyä syyttämättä (1 luvun 14 ).
10 17 Vuosina on tehty rikoksesta epäillyn nuoreen ikään (alle 18-vuotiaana tehdyt rikokset) liittyviä syyttämättäjättämispäätöksiä vuosittain Vuonna 2002 tehtiin oikeudenkäynnissä tuomitsematta jättämisratkaisuja vuotiaana rikoksensa tehneiden osalta 209. Rangaistukset Vaihtoehtoina alle 18-vuotiaalle rikoksentekijälle tuomittaviksi rangaistuksiksi ovat sakko, ehdollinen vankeus, nuorisorangaistus, yhdyskuntapalvelu ja ehdoton vankeus. Nuorten rikoksentekijöiden rangaistusvalikoima poikkeaa vanhemmille rikostentekijöille tuomittavista ainoastaan siten, että vain alle 18-vuotiaana rikoksen tehnyt voidaan tuomita nuorisorangaistukseen ja vain alle 21-vuotiaana rikoksen tehnyt voidaan tuomita ehdollisen vankeusrangaistuksen oheisseuraamukseksi liitettävään valvontaan. Kaiken ikäisillä rikoksentekijöillä yli kahden vuoden mittainen vankeusrangaistus on aina ehdoton. Suomen seuraamusjärjestelmä perustuu asteittaiseen ankaroitumiseen, jonka mukaan seuraamuksen määräämisen kannalta keskeisiä rangaistusta korottavia ja rangaistuslajin valintaan vaikuttavia seikkoja ovat rikoksen vakavuus ja rikosten uusiminen. Ehdollinen vankeusrangaistus sijoittuu tässä portaikossa sakon yläpuolelle ja on samalla tasolla nuorisorangaistuksen kanssa. Niiden yläpuolella ovat ehdoton vankeusrangaistus ja sen sijasta tuomittava yhdyskuntapalvelu. Seuraamusten välistä ankaruusarviointia vaikeuttaa jossakin määrin rikoslain 6 luvun 10 :n 1 momentti, jonka mukaan, jos ehdollista vankeutta yksinään on pidettävä riittämättömänä rangaistuksena rikoksesta, voidaan sen ohessa tuomita sakkoa, tai jos ehdollinen vankeus on vuotta pidempi, vähintään 20 ja enintään 90 tuntia yhdyskuntapalvelua. Mahdollisuus tuomita yhdyskuntapalvelua ehdollisen vankeuden ohella tuli lakiin vuonna Rikoslain 6 luvun 8 :n 1 momentin 1 kohdan mukaan rangaistus määrätään noudattaen lievennettyä rangaistusasteikkoa, jos tekijä on tehnyt rikoksen alle 18-vuotiaana. Määrättäessä rangaistusta 1 momentin nojalla tekijälle saa tuomita enintään kolme neljännestä rikoksesta säädetyn vankeus- tai sakkorangaistuksen enimmäismäärästä ja vähintään rikoksesta säädetyn rangaistuslajin vähimmäismäärän. Jos rikoksesta voisi seurata elinkautinen vankeus, enimmäisrangaistus sen sijasta on kaksitoista vuotta vankeutta ja vähimmäisrangaistus kaksi vuotta vankeutta. Jos rikoksesta on säädetty ankarimmaksi rangaistukseksi vankeutta määräajaksi, tuomioistuin voi 8 :ssä tarkoitetuissa tapauksissa määrätä rangaistukseksi vankeuden sijasta sakkoa, jos siihen on erityisen painavia syitä. Pyrkimys välttää alle 18-vuotiaiden tuomitsemista ehdottomaan vankeusrangaistukseen on Suomen lainsäädännössä ja kriminaalipolitiikassa yleisesti hyväksytty tavoite. Vankeusrangaistuksen aiheuttamien monenlaisten haittavaikutusten riski on tässä ikäryhmässä vielä suurempi kuin varttuneemmilla rikoksentekijöillä. Valintaa ehdollisen ja ehdottoman vankeusrangaistuksen välillä
11 18 ohjaavan rikoslain 6 luvun 9 :n 2 momentin mukaan alle 18-vuotiaana tehdystä rikoksesta ei saa tuomita ehdottomaan vankeusrangaistukseen, elleivät painavat syyt sitä vaadi. Rikoslain 6 luvun 10 a :n 1 momentin 1 kohdan mukaan nuorisorangaistuksen tuomitsemisen edellytyksiin kuuluu muun ohessa se, että painavat syyt eivät vaadi ehdottoman vankeusrangaistuksen tuomitsemista. Ehdottoman vankeusrangaistuksen lisäksi rikoksensa alle 18-vuotiaana tehneitä tuomitaan myös yhdyskuntapalveluun harvoin, sillä yhdyskuntapalvelua voidaan yhdyskuntapalvelusta annetun lain (1055/1996) 1 ja 3 :n nojalla tuomita vain ehdottoman enintään kahdeksan kuukauden mittaisen vankeusrangaistuksen sijasta. Vuonna 2002 alle 18-vuotiaina rikoksiin syyllistyneille tuomittiin 117 ehdotonta vankeusrangaistusta, joista 48 määrättiin suoritettavaksi yhdyskuntapalveluna. Yhdyskuntapalvelu käsittää tuntia säännöllistä, palkatonta työtä julkisyhteisössä, julkisoikeudellisessa yhdistyksessä tai muussa voittoa tavoittelemattomassa yhteisössä tai säätiössä. Enintään 10 tuntia yhdyskuntapalvelurangaistuksesta voidaan kuitenkin suorittaa osallistumalla uusintarikollisuuden vähentämistä tukeviin toimintaohjelmiin tai käyttämällä päihdeongelmien vähentämiseen tarkoitettuja palveluja Kriminaalihuoltolaitoksen hyväksymällä tavalla. Yhdyskuntapalvelun täytäntöönpanosta huolehtii Kriminaalihuoltolaitos. Yhdyskuntapalvelun tuomitseminen edellyttää, että rikoksentekijä on antanut suostumuksensa yhdyskuntapalvelun suorittamiseen ja että hänen voidaan olettaa suoriutuvan yhdyskuntapalvelusta. Tuomioistuimen suorittamaa soveltuvuusarviointia varten Kriminaalihuoltolaitoksessa laaditaan syyttäjän tai painavasta syystä epäillyn pyynnöstä soveltuvuusselvitys. Kriminaalihuoltolaitos vahvistaa tuomitsemisen jälkeen yhdyskuntapalvelun suorittamista varten palvelusuunnitelman, josta ilmenee palvelun tarkempi sisältö. Palveluehtojen rikkominen voi johtaa suorittamatta olevan yhdyskuntapalvelun muuntamiseen vankeudeksi. Vuonna 2005 koko maassa pysyvään käyttöön tulevaa nuorisorangaistusta käsitellään jäljempänä erikseen. Rikoslain 6 luvun 10 :n 2 momentin mukaan rikoksen alle 21-vuotiaana tehnyt voidaan tuomita ehdollisen vankeuden tehosteeksi koeajaksi valvontaan, jos tätä on pidettävä perusteltuna tekijän sosiaalisen selviytymisen edistämiseksi sekä uusien rikosten ehkäisemiseksi. Mainitulla vuonna 2001 voimaan tulleella sääntelyllä muutettiin aikaisempaa, jonka mukaan ehdollisesti tuomitun nuoren oli koetusaikana oltava valvonnan alaisena, paitsi milloin oikeus, katsoen tuomitun ojentuvan ilman valvontaakin, oli ehdollisen rangaistustuomion yhteydessä määrännyt, ettei tuomittua ole asetettava valvontaan. Näitä poikkeusmääräyksiä annettiin harvoin. Vuonna 1999 alle 21-vuotiaille rikoksentekijöille tuomituista ehdollisista vankeusrangaistuksista 86 prosenttiin liittyi valvonta. Lainmuutoksen jälkeisestä käytännöstä ei ole vielä riittävän kattavaa ja luotettavaa selvitystä. Ehdollisen vankeuden valvontaa käsitellään jäljempänä erikseen.
12 19 Rikoslain 2 b luvun 5 :n mukaan tuomioistuin voi määrätä ehdollisen vankeuden pantavaksi täytäntöön, jos tuomittu tekee koeaikana rikoksen, josta tuomioistuimen harkinnan mukaan hänet olisi tuomittava ehdottomaan vankeuteen ja josta syyte on nostettu vuoden kuluessa koeajan päättymisestä. Tällöin täytäntöönpantavasta rangaistuksesta ja koeajalla tehdystä rikoksesta tuomittavasta rangaistuksesta määrätään yhteinen ehdoton vankeusrangaistus muista rikoksista samalla kertaa tuomittavien vankeusrangaistusten kanssa noudattamalla, mitä rikoslain 7 luvussa säädetään. Tuomioistuin voi myös määrätä ehdollisen vankeuden täytäntöönpantavaksi vain osaksi, jolloin rangaistus jää muulta osin ehdolliseksi entisin koeajoin. Käytännössä ehdollisen vankeusrangaistuksen määrääminen täytäntöön pantavaksi on harvinaista. Nuorisorangaistus Nuorisorangaistuksen tuomitsemisen edellytyksistä säädetään rikoslain 6 luvun 10 a :ssä. Nuorisorangaistuksen sisällöstä ja täytäntöönpanosta säädetään nuorisorangaistuslaissa ( / ) ja - asetuksessa ( / ). Alle 18-vuotiaana tehdystä rikoksesta voidaan tuomita nuorisorangaistukseen, jos 1) sakko on rikoksen vakavuus, rikoksesta ilmenevä tekijän syyllisyys ja tekijän aikaisemmat rikokset huomioon ottaen riittämätön rangaistus eivätkä painavat syyt vaadi ehdottoman vankeusrangaistuksen tuomitsemista ja 2) nuorisorangaistukseen tuomitsemista on pidettävä perusteltuna tekijän sosiaalisen selviytymisen edistämiseksi ja uusien rikosten ehkäisemiseksi. Nuorisorangaistus voidaan tuomita myös sellaisista tuomioistuimessa samalla kertaa käsiteltävistä rikoksista, joista ainoastaan osa on tehty alle 18-vuotiaana. Nuorisorangaistus on rangaistusjärjestelmässä sakon ja ehdottoman vankeuden välillä olevana ehdollisen vankeusrangaistuksen tasolla, vaikka onkin käytännössä sitä tuntuvampi seuraamus. Nuorisorangaistus voidaan erityisesti rikoskierteen katkaisemiseksi tuomita ilman sitä edeltävää ehdollista vankeusrangaistusta. Nuorisorangaistuslain 2 :n mukaan nuorisorangaistusta tuomitaan vähintään neljä kuukautta ja enintään yksi vuosi. Nuorisorangaistuksessa tuomittu on valvonnassa rangaistuksen ajan. Nuorisorangaistus sisältää valvontatapaamisia, valvonnan alaisena suoritettavia sosiaalista toimintakykyä edistäviä tehtäviä ja ohjelmia sekä niiden yhteydessä annettavaa tukea ja ohjausta. Nuorisorangaistus sisältää myös valvonnassa tapahtuvaa työelämään ja työn tekemiseen perehtymistä, jollei sitä ole pidettävä ilmeisen tarpeettomana tai se ole erityisen vaikeasti järjestettävissä.
13 20 Kriminaalihuollossa valmistettiin jo nuorisorangaistuskokeilua varten kolme työskentelyohjelmaa, joista Nuori ja rikos ohjelmalla pyritään rikoksista keskustelemisen avulla lisäämään nuoren ymmärtämystä siitä, miksi hän tekee rikoksia, mikä niissä on väärin, mitä rikosten tekeminen aiheuttaa uhrille sekä nuorelle itselleen sekä miten rikoksentekotilanteita voidaan ehkäistä kehittämällä vaihtoehtoisia tapoja toimia. Nuori ja päihteet ohjelman tarkoituksena on antaa nuorelle tietoa päihteisiin liittyvistä asioista, löytää vaihtoehtoja päihteiden ongelmakäytölle sekä tukea nuorta hänen lähtökohtiensa ja tarpeidensa mukaan. Ohjelma on viidentoista tunnin kokonaisuus, johon kuuluu tehtävien ja harjoitusten läpikäyntiä, tutustumiskäynti päihdehuoltolaitokseen sekä entisen päihteidenkäyttäjän tapaaminen. Nuori ja yhteiskunta ohjelman tavoitteena taas on muun ohessa auttaa nuorta näkemään itsensä osana yhteiskuntaa ja saada hänet ymmärtämään minkälaisia oikeuksia ja velvollisuuksia hänellä on yhteiskunnan jäsenenä. Ohjelma rakennetaan nuoren tarpeista lähtien ja se toteutetaan pääosin ryhmätyönä. Toimintaan kuuluu tehtäviä, rooliharjoituksia, asiantuntijaalustuksia ja tutustumiskäyntejä. Nuorisorangaistuksen täytäntöönpanossa voidaan hyödyntää käyttökelpoisia ja ennen kaikkea kansainvälisen kokemuksen mukaan tehokkaita kognitiivisten taitojen kehittämiseen ja suuttumuksen hallintaan liittyviä ohjelmia. Kognitiivisiin taitoihin liittyvät ohjelmat lähtevät siitä, että rikoksentekijöiltä puuttuu sellaisia taitoja, joita lainmukaisessa elämässä vaaditaan, ja että mainittuja taitoja voidaan opettaa ja oppia. Kognitiivisissa ohjelmissa kiinnitetään huomiota ongelmanratkaisutaitoihin, itsekontrolliin, kriittiseen ajatteluun, sosiaalisiin taitoihin, luovaan ajatteluun ja arvojen punnintaan. Suuttumuksen ja vihan hallintaan liittyviä ohjelmia voidaan puolestaan käyttää helposti malttinsa menettävien henkilöiden kanssa. Tyypillistä näille ohjelmille on niiden toteuttaminen ryhmätyössä. Nuorisorangaistuksen tuomitseminen perustuu alustavaan toimeenpanosuunnitelmaan, josta ilmenee nuorisorangaistuksen pääasiallinen sisältö ja joka Kriminaalihuoltolaitoksen on laadittava virallisen syyttäjän tai tuomioistuimen pyynnöstä. Nuorisorangaistuksen tuomitsemisen jälkeen Kriminaalihuoltolaitos laatii nuorisorangaistuksen toimeenpanosuunnitelman, josta ilmenee nuorisorangaistuksen lopullinen sisältö. Sitä voidaan erityisestä syystä muuttaa tai täydentää sen vahvistamisen jälkeen. Nuorisorangaistuksen täytäntöönpanosta huolehtii käytännössä Kriminaalihuoltolaitos. Täytäntöönpano on viipymättä aloitettava tuomion täytäntöönpanokelpoiseksi tulemisen jälkeen. Tuomitun kirjallisella suostumuksella se voidaan aloittaa aikaisemminkin, jos hän on tyytynyt tuomioon siltä osin kuin hänet on tuomittu nuorisorangaistukseen.
14 21 Valvojaksi määrätään Kriminaalihuoltolaitoksen virkamies, jonka avuksi voidaan erityisestä syystä määrätä muu henkilö. Kriminaalihuoltolaitoksen määräämän valvojan tulee valvoa toimeenpanosuunnitelman noudattamista. Hänen tulee myös tukemalla ja ohjaamalla tuomittua pyrkiä edistämään tämän mahdollisuuksia selviytyä tekemättä uusia rikoksia. Valvojan tehtäviin kuuluu käytännössä myös rikoksen merkityksen selvittämistä tekijälle esimerkiksi kahdenkeskisin keskusteluin. Valvojan tulee olla tarvittaessa yhteydessä tuomitun huoltajaan, edunvalvojaan tai muuhun lailliseen edustajaan ja ilmoittaa Kriminaalihuoltolaitokselle toimeenpanosuunnitelman ja siihen perustuvien määräysten rikkomisesta. Tuomitun tulee toimeenpanosuunnitelman noudattamisen lisäksi pidättäytyä käyttämästä valvontatapaamisessa tai muussa nuorisorangaistuksen täytäntöönpanon edellyttämässä tilaisuudessa alkoholia tai muuta päihdyttävää ainetta tai olemasta päihdyttävän aineen vaikutuksen alainen. Päihdyttäviin aineisiin liittyvän velvollisuuden noudattamista voidaan valvoa puhalluskokeella. Lisäksi valvontatapaamisesta tai muusta tilaisuudesta pois jäänyt tuomittu voidaan poliisin toimesta noutaa valvojan erikseen määräämään seuraavaan sellaiseen tilaisuuteen. Jos nuorisorangaistukseen tuomittu menettelee velvollisuuksiensa vastaisesti, Kriminaalihuoltolaitoksen on annettava hänelle suullinen tai kirjallinen huomautus. Jos tuomittu ei ojennu hänelle annetusta huomautuksesta tai muuten vakavasti rikkoo toimeenpanosuunnitelman ehtoja tai siihen perustuvia määräyksiä, Kriminaalihuoltolaitoksen on annettava hänelle kirjallinen varoitus. Jos tuomittu ei aloita nuorisorangaistuksen suorittamista, jättää suorittamisen kesken tai ei ojennu varoituksesta, Kriminaalihuoltolaitoksen on ryhdyttävä toimenpiteisiin asian saattamiseksi tuomioistuimen käsiteltäväksi. Jos tuomioistuin toteaa tuomitun menetelleen näin, sen tulee tuomita hänet suorittamatta jääneen nuorisorangaistuksen osan sijasta muuhun rangaistukseen. Nuorisorangaistuksen suorittamatta jääneen osan sijasta tuomittavan uuden rangaistuksen lajia valittaessa on harkinnassa otettava huomioon tuomitun ikä, suorittamatta jäänyt nuorisorangaistuksen osa, tuomittavan moitittavan menettelyn vakavuusaste ja nuorisorangaistuksen tuomitsemiseen johtaneen rikoksen laatu. Suorittamatta jääneen nuorisorangaistuksen osan tilalle voidaan tuomita myös ehdoton vankeusrangaistus. Ehdollisen vankeuden valvonta Rikoslain 6 luvun 10 :n 2 momentin mukaan rikoksen alle 21-vuotiaana tehnyt voidaan tuomita ehdollisen vankeuden tehosteeksi koeajaksi valvontaan, jos tätä on pidettävä perusteltuna tekijän sosiaalisen selviytymisen edistämiseksi sekä uusien rikosten ehkäisemiseksi. Mainittu säännös tuli voimaan 1 päivänä syyskuuta 2001 sen sijaintipaikan ollessa ensin rikoslain 2 b luvun 2 :n 2 momentti. Aikaisemmin valvontaan asettamisesta säädettiin nuorista rikoksentekijöistä annetun lain 8 :n 1 momentissa. Sen mukaan ehdollisesti tuomittu nuori oli pääsääntöisesti koetusaikana
15 22 valvonnan alaisena, ellei tuomioistuin erityisedellytyksin muuta määrännyt. Nykyisen 8 :n mukaan ehdolliseen vankeusrangaistukseen tuomitun valvonnan tarkoituksena on estää tuomittua tekemästä uutta rikosta ja tukea häntä hänen pyrkiessään elämään nuhteettomasti. Nuorista rikoksentekijöistä annetussa laissa (9, 10 ja 12 ) sekä nuorista rikoksentekijöistä annetussa asetuksessa (1001/1942; 4 8 ) on tarkempia säännöksiä valvonnan järjestämisestä. Ehdollisesti tuomittujen nuorten rikoksentekijöiden valvonnan järjestäminen ja johto kuuluvat Rikosseuraamusvirastolle. Kun ehdollisesti tuomitun on oltava valvonnan alaisena, on Kriminaalihuoltolaitoksen määrättävä tuomitun valvojaksi Kriminaalihuoltolaitoksen virkamies tai siihen sopivaksi katsomansa muu henkilö. Jos ehdollisesti tuomittu on vähintään kuusi kuukautta kestäneenä valvonta-aikana käyttäytynyt hyvin ja muutenkin on perusteltua aihetta otaksua, ettei valvonnan jatkaminen ole tarpeen, voi Rikosseuraamusvirasto valvojan esityksestä lakkauttaa valvonnan. Nuorista rikoksentekijöistä annetun asetuksen säännöksissä säädetään lisäksi valvojan henkilökohtaisista ominaisuuksista ja perehtymisvelvollisuudesta, menettelystä muuten ja valvottavan asuinpaikan muuttamisesta. Asetuksen säännökset ovat vuodelta 1940 ja ovat sisällöllisesti ja kirjoitusteknisesti vanhentuneita. Valvonnalle asetettuun tavoitteeseen pyritään vahvistamalla rikokseen syyllistyneen nuoren sosiaalista toimintakykyä ja vastuuntuntoa. Nuori koetetaan saada kiinnostumaan ja ottamaan vastuuta omasta elämästään ja tulevaisuudestaan. Tarkoituksena on, että nuori oppii vähitellen luottamaan omiin kykyihinsä asettamiensa tavoitteiden saavuttamisessa. Keskeistä valvonnan kannalta on valvojan ja valvottavan välille syntyvä luottamuksellinen suhde. Valvonnan aikana tärkeitä ovat rikoksesta käytävät keskustelut. Rikosten käsittelyn tavoitteena on, että nuori oppii tunnistamaan rikoksiin johtavat tilanteet ja ymmärtää rikoksiin syyllistymisen monet seuraukset. Nuorella on mahdollisuus yhdessä valvojan kanssa löytää uusia toimintamalleja ja vaihtoehtoja, jotka auttavat välttämään rikostilanteita. Valvontatapaamisissa käsitellään tarvittaessa myös päihteiden käyttöä, minkä perusteella nuori saatetaan ohjata asiaan kuuluvien sosiaali- ja terveydenhuollon palveluiden käyttäjäksi. Valvonnan sisältö voidaan yksittäistapauksessa määritellä valvontasuunnitelmassa. Yksilöön kohdistuvan valvonnan ohella kysymykseen saattaa tulla pienryhmävalvonta. Viimeksi mainittu tulee kyseeseen sellaisten nuorten kohdalla, jotka eivät ole sitoutuneet valvontaan, jotka kuuluvat yhdessä rikoksia tekevään kaverijoukkoon tai jotka pystyvät paremmin viestimään omanikäistensä ryhmässä. Valvontasuunnitelma on yhteinen koko ryhmälle. Ehdollisen vankeusrangaistuksen valvontaa tapahtuu sekä kriminaalihuollon että sosiaalitoimen puitteissa. Noin puolella valvontaan määrätyistä valvonnasta huolehtii kriminaalihuollon ulkopuolinen yksityisvalvoja. Sellaisena toimii yleensä henkilö, jolla on ollut viranomais- tai tukihenkilösuhde ehdollisesti rangaistuun nuoreen jo ennen valvonnan alkamista. Kriminaalihuollon
16 23 valvottavat osallistuvat useammin erilaisiin nuorille tarkoitettuihin toimintaohjelmiin, hyödynnettäväksi tulevat muun ohessa nuorisorangaistuksen työskentelyohjelmat. Kriminaalihuollon valvontatoiminnassa käytetään myös sosiaalitoimen suorittamaa valvontaa enemmän valmista kirjallista materiaalia. Sosiaaliviranomaisten valvottavat ovat keskimäärin nuorempia kuin kriminaalihuollon asiakkaat. Lähes kaikki kriminaalihuollon valvottavat kuuluvat vuotiaiden ikäryhmään. Sosiaalitoimen valvottavista yli puolet on alle 18-vuotiaita. Sosiaalitoimen valvojilla on yleensä enimmillään muutama valvottava. Kriminaalihuollossa yhdellä työntekijällä on usein toista kymmentä valvottavaa nuorta. Valvontaan sisältyvä tukeminen saattaa olla esimerkiksi nuoren avustamista raha-asioiden hoitamisessa, asumisjärjestelyissä, koulutukseen hakeutumisessa ja muissa vastaavissa käytännön asioissa. Tukitoiminta korostuu erityisesti sosiaalihuollon suorittamassa valvonnassa. Valvontatapaamisia on yleensä kerran tai kaksi kuukaudessa ennalta sovittuina ajankohtina. Valvoja valmistautuu tapaamiseen tavallisesti käymällä läpi edellisen tapaamisen muistiinpanot ja hoitamalla asiat, jotka on edellisellä kerralla luvannut hoitaa. Hän voi myös kerrata valvontasuunnitelmaa ja nuoresta muuten olevia tietoja. Valvoja voi myös suunnitella tapaamiselle jonkinlaisen rungon. Kirjalliset valvontasuunnitelmat ja tavoitteenasettelut ovat sosiaalitoimessa selvästi harvinaisempia kuin kriminaalihuollossa. Sen sijaan sosiaalihuollon yhteydessä tapahtuvassa valvonnassa yhteistyö valvottavan vanhempien kanssa on kriminaalihuollossa tapahtuvaa yleisempää valvottavien nuoremman iän vuoksi. Vanhempien kanssa saatetaan keskustella puhelimessa nuorelle ajankohtaisista asioista. Valvoja saattaa myös tavata vanhempia ja jopa valvottavan sisaruksia. Valvottavan perhettä saatetaan myös tukea sosiaalipalveluilla. Valvontaan liittyy usein viranomaisyhteistyö. Valvottavalla saattaa olla jo valmiiksi jonkinlainen hyödynnettävä viranomaisverkosto. Yhteistyökumppaneina tulevat kysymykseen työvoimaviranomaiset, päihde- ja mielenterveyshuolto, poliisiviranomaiset, oikeuslaitos, ulosottoviranomaiset, koulu ja yleensä koulutuksen tarjoajat, asuntoviranomaiset ja Kansaneläkelaitos. Yhteydenpito voi tapahtua niin puhelimitse ja sähköpostitse kuin tapaamistenkin kautta. Valvontaan määräämisen laajuus ennen 1 päivänä syyskuuta 2001 voimaan tullutta lainmuutosta voidaan laskea tuomioistuintilastoista. Vuonna 1999 tuomittiin ehdollista vankeusrangaistusta rikoksensa vuotiaina tehneille. Samana vuonna annettiin 351 lausuntoa, jonka mukaan ehdollisesti tuomittua ei ole asetettava valvontaan. Nuorille tuomitut rangaistukset käytännössä
17 24 Sakkorangaistus on tavallisin alle 18-vuotiaina rikoksia tehneille tuomittava rangaistus. Mainittuun ikäryhmään kuuluville vuonna 2002 tuomioistuimissa määrätyistä seuraamuksista 72 prosenttia oli sakkoja. Tämän ikäryhmän rangaistuksissa sakkorangaistuksen käyttäminen on yleisempää kuin 18 vuotta täyttäneillä. Seuraamuksiin luetaan tässä yhteydessä kuten jäljempänäkin paitsi rangaistukset myös seuraamusluonteinen tuomitsematta jättäminen. Sakkojen painoarvo kasvaa entisestään, kun otetaan huomioon se, että alle 18-vuotiaille määrätään sakkorangaistuksia myös syyttäjän vahvistamilla rangaistusmääräyksillä. Niitä määrättiin vuonna Alle 18-vuotiaille tuomittiin tuomioistuimissa vuonna 2002 yhteensä sakkorangaistusta. Tuomion koskiessa yhtä rikosta päiväsakkojen lukumäärä oli keskimäärin 24 ja tuomion koskiessa useata rikosta 38. Päiväsakkojen rahamäärä oli kuuden euron eli laissa säädetyn vähimmäismäärän paikkeilla. Vuonna 2002 alle 18-vuotiaina tehdyistä rikoksista tuomioistuimessa tuomituista seuraamuksista 20 prosenttia eli 898 oli ehdollisia vankeusrangaistuksia. Alle 18-vuotiaan ehdollisen vankeusrangaistuksen pituus oli keskimäärin kolme kuukautta. Ikäryhmään vuotiaat kuuluvilla tuomituilla ehdollisten vankeusrangaistusten osuus seuraamuksista oli 24 prosenttia. Vuonna 2002 tuomittiin ehdolliseen vankeusrangaistukseen rikoksensa vuotiaana tehnyttä nuorta aikuista. Kuten aikaisemmin on todettu. Vuonna 1999 tuomituista ehdollisista vankeusrangaistuksista noin 86 prosenttiin liittyi valvonta. Nuorille tuomitut ehdolliset rangaistukset pannaan harvoin täytäntöön. Viime vuosina tapauksia on ollut alle 30, joka määrä edustaa noin kahta prosenttia vuosittain valvontaan määrättävistä. Ehdollisen vankeusrangaistuksen vaihtoehdoksi kehitettyyn nuorisorangaistukseen voitiin vuonna 2002 tuomita kokeiluun kuuluvissa seitsemässä käräjäoikeudessa. Tuolloin tuomittiin 28 nuorisorangaistusta eli siihen mennessä vähiten kokeiluaikana. Kun nuorisopalvelua voitiin tuomita tuntia ja valvontaan määrätä vähintään neljäksi kuukaudeksi ja enintään yhdeksi vuodeksi, vuonna 2002 nuorisopalvelua tuomittiin keskimäärin 34,3 tuntia ja valvontaa 8,1 kuukautta. Tavallisimpia nuorisorangaistukseen tuomittujen rikoksia olivat varkaus, luvaton käyttö ja pahoinpitely. Eniten nuorisorangaistuksia tuomittiin kokeilun aikana vuonna 2000 (102). Ehdottoman vankeusrangaistuksen tuomitseminen alle 18-vuotiaana rikokseen syyllistyneelle edellyttää rikoslain 6 luvun 9 :n 2 momentin ja 10 a :n 1 momentin 1 kohdan mukaan painavia syitä. Vuonna 2002 mainitussa ikäryhmässä ehdottoman vankeuden osuus tuomituista seuraamuksista oli 1,6 prosenttia rangaistusten määrän ollessa 69. Rikoksiin vuotiaana syyllistyvien seuraamuksista jo 9,2 prosenttia (853) oli vuonna 2002 ehdottomia vankeusrangaistuksia. Määrissä ovat mukana myös ne tapaukset, joissa aikaisempi ehdoton vankeusrangaistus on katsottu riittäväksi seuraamukseksi kysymyksessä olevasta rikoksesta tai kysymyksessä olevista rikoksista, mutta eivät ne, joissa ehdottoman vankeuden sijasta on tuomittu
TYÖRYHMÄMIETINTÖ 2004:12. Nuorisorikostyöryhmän mietintö
TYÖRYHMÄMIETINTÖ 2004:12 Nuorisorikostyöryhmän mietintö KUVAILULEHTI O I K E U S M I N I S T E R I Ö Tekijät (toimielimestä: toimielimen nimi, puheenjohtaja, sihteeri) Nuorisorikostyöryhmä Puheenjohtaja:
Hallituksen esitys Eduskunnalle laiksi nuorisorangaistuksesta ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan, että nuorisorangaistus otetaan pysyvään käyttöön